Document ID: 31998D0397

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Μαΐου 1998 σχετικά με ορισμένα μέτρα προστασίας όσον αφορά τα ιπποειδή προέλευσης Αυστραλίας [κοινοποιηθείσα υπό τον αριθμό Ε(1998) 1448] (Κείμενο που παρουσιάζει ενδιαφέρον για τον ΕΟΧ) (98/397/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, περί καθορισμού των αρχών σχετικά με την οργάνωση την κτηνιατρικών ελέγχων για τα ζώα προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 18 παράγραφος 1,
Εκτιμώντας:
ότι τύπος ιαπωνικής εγκεφαλίτιδας Β έχει εμφανισθεί στην πολιτεία Queensland της Αυστραλίας 7
ότι η παρουσία της ασθένειας αυτής στην Αυστραλία ενδέχεται να αποτελέσει σοβαρό κίνδυνο για τα ιπποειδή της Κοινότητας 7 ότι είναι σκόπιμο να ληφθούν αμέσως, σε κοινοτικό επίπεδο, τα αναγκαία μέτρα προστασίας όσον αφορά τα ιπποειδή προέλευσης Αυστραλίας 7
ότι πρέπει να προβλεφθούν συμπληρωματικοί όροι σχετικά με την προσωρινή εισαγωγή καταγεγραμμένων ίππων, και την εισαγωγή ιπποειδών προέλευσης πολιτείας Queensland (Αυστραλία) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Συμπληρωματικό πιστοποιητικό, υπογεγραμμένο από τις αρμόδιες κεντρικές κτηνιατρικές αρχές της Αυστραλίας απαιτείται για την προσωρινή εισαγωγή καταγεγραμμένων ίππων και εισαγωγή ιπποειδών προέλευσης πολιτείας Queensland (Αυστραλία).
2. Στο πιστοποιητικό που προβλέπεται στην παράγραφο 1, πρέπει να βεβαιώνεται ότι τα ιπποειδή έχουν εμβολιασθεί κατά της ιαπωνικής Β-εγκεφαλίτιδος την . . . (ημερομηνία), και αυτό εντός έξι μηνών και τουλάχιστον 30 ημέρες πριν από την εξαγωγή.
Άρθρο 2
Τα κράτη μέλη τροποποιούν τα μέτρα που εφαρμόζουν όσον αφορά την Αυστραλία για να τα προσαρμόσουν προς την παρούσα απόφαση. Πληροφορούν σχετικά την Επιτροπή.
Άρθρο 3
Η παρούσα απόφαση εφαρμόζεται έως τις 31 Ιουλίου 1998.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 29 Μαΐου 1998.

Labels: 3
18
6